钦定古今图书集成/明伦汇编/氏族典/第312卷 > 程嘉燧
## 钦定古今图书集成/明伦汇编/氏族典/第312卷 > 程嘉燧

按《明外史唐时升传》：时升与里人娄坚、程嘉燧并称
曰“练川三老”，四明谢三宾知县事，合时升、坚、嘉燧及
李流芳诗刻之曰“嘉定四先生。”嘉燧，字孟阳，休宁人，
侨居嘉定，工诗善书。崇祯中，常熟钱谦益以侍郎罢
归，筑耦耕堂，邀嘉燧读书其中。阅十年，返休宁，遂卒。
谦益最重其诗，称曰“松圆诗老。”松圆，嘉燧所居处也。